**Tantárgyi tematika és félévi követelményrendszer**

**Vállalatgazdaságtan II. – FGZ1107**

**Nappali tagozat**

**Gazdálkodási és menedzsment FOSZK**

**Féléves tematika:**

***2.oktatási időszak: 2022.10.24. – 2022.12.10. (7 szorgalmi hét)***

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A vállalat rendszerszemléletű értelmezése. A gazdálkodás folyamata. Az értékteremtő folyamat és annak összetevői
2. hét: A vállalkozások erőforrásai, az erőforrások főbb jellemzői, tulajdonságai, csoportosítási lehetőségei, ökonómiai sajátosságai. A tőke értelmezése, általános jellemzői, forrásai. Saját és idegen tőkeforrások értékelése. A megtérülés követelménye, a vállalkozás bevételeinek megtérülési tartalom szerinti szerkezete.
3. hét: Befektetett eszközök és csoportjaik a vállalati gazdálkodásban. Számításos feladatok tárgyi eszközgazdálkodás témakörében. Forgóeszközök értékelése a vállalatok gazdálkodásában. Számításos feladatok a készletgazdálkodás témakörében. Az elemzés és adatértékelés gyakorlása. Összefoglalás, felkészülés az I. zárthelyi dolgozatra
4. hét: I. Zárthelyi dolgozat megírása a kiadott témakörök alapján. Az innováció szerepe és jelentősége a vállalatok tevékenységében
5. hét: Gazdaságossági számítások alapjai. Költséggazdálkodás és költségmenedzsment alapjai a vállalati gyakorlatban.
6. hét: Fedezeti kalkuláció és az ÁKFN struktúra alapjai. Számításos feladatok az érintett témakörökben.
7. hét: II. Zárthelyi dolgozat megírása a kiadott témakörök alapján. A félévi teljesítmények értékelése, pótlási lehetőségek ismertetése.

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A félév során a 4. és a 7. héten zárthelyi dolgozat lesz. A gyakorlati jegyek kihirdetésére, pótlási lehetőségek ismertetésére a 7. szorgalmi héten kerül sor.

**A félévközi ellenőrzések követelményei:**

A dolgozatok 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozat érdemjegyeinek számtani átlaga határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2022. szeptember 01.

**Kozmáné Petrilla Gréta**

**Gazdálkodástudományi Intézet**